
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ _ Αρ. Φύλλου 941 

10 Νοεμβρίου 1995 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (2,00) δύο στρεμμάτων 
στη θέση «Ντάνσυ» περιοχής Κοινότητας Αργυρο¬ 
τόπου Ν. Θεσπρωτίας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ένταξη σε κατηγορίες και καθορισμός ορίων του οικι¬ 
σμού ΚΑΛΥΒΙΩΝ κοιν. Καλυβιών Εττ. Γυθείου Ν. Λα¬ 
κωνίας με καθορισμό όρων και περιορισμών δόμη¬ 
σής . 2 

Έγκριση αναθεώρησης τμήματος ρυμοτομικού σχε¬ 
δίου Δήμου Κ. Βούρλων Ν. Φθιώτιδας . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 352 3 (1) 

Κήρυξη αναδασωτέας έκτασης (2,00) δύο στρεμμάτων 
στη θέση «Ντάνσυ» περιοχής Κοινότητας Αργυροτό¬ 
που Ν. Θεσπρωτίας. 

Ο ΠΕΡΙΦ/ΚΟΙ Δ/ΝΤΗΣ Ν. ΘΕΣΠΡΩΤΙΑΣ 

Έχοντας υπόψη: 

1. Τις διατάξεις: 

α. Του άρθρου 117 παρ. 3 του Συντάγματος της χώρας, 
β. Των άρθρων 38 παρ. 1 και 41 παρ. 1 και 3 του Ν. 
998/79 «Περί προστασίας Δασών και Δασικών εν γένει 
εκτάσεων». 


γ. Του άρθρου 12 παραγ. 3 του Ν. 2040/92 «ρύθμιση 
θεμάτων αρμοδιότητας Υπ. Γεωργίας». 

δ. Του Π.Δ. 94/93 «Καθορισμός αρμοδιοτήτων που δια¬ 
τηρούνται από τον Υπ. Γεωργίας». 

ε. Του Ν. 2240/93 «Συμπλήρωση διατάξεων για την Νο¬ 
μαρχιακή Αυτοδιοίκηση». 

2. Την με αριθ. 160417/1180/6.7.80 Δ/νή του Υπ. Γε¬ 
ωργίας. 

3. Το γεγονός ότι πρόσφατα στην παραπάνω τοποθεσία 
ο Γεώργιος Σταυρόπουλος αποψίλωσε παράνομα Δημόσια 
Δασική έκταση (εποικιστική). 

4 . Την προφορική εισήγηση του Δ/ντή Δασών, αποφασί¬ 
ζουμε: 

Κηρύσσουμε αναδασωτέα με σκοπό την με φυσική ανα¬ 
γέννηση και αποκατάσταση της δασικής βλάστησης που 
αποψιλώθηκε παράνομα την δημόσια δασική εποικιστική 
έκταση, εμβαδόν (2.00) δύο στρ. που βρίσκεται στη θέση 
«Ντάνου» η οποία είναι περιοχή της Κοινότητας Αργυρο¬ 
τόπου, η έκταση αυτή προσδιορίζεται με τα στοιχεία Α, Β, 
Γ, Δ, Α του από 16.10.1995 τοπογραφικού διαγράμματος 
του Δασοπόνου Μιχάλη Κάκκορη και έχει άρια: 

Ανατολικά: Με όμοια Δημόσια εποικιστική έκταση 
Δυτικά: Με κληροτεμάχιο 188 
Βόρεια: Με δρόμο προς Αργυρότοπο 
Νότια: Με όμοια Δημόσια εποικιστική έκταση, όπως 
φαίνεται στο παραπάνω τοπονραφικδ διάγραμμα, που 
αποτελεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 24 Οκτωβρίου 1995 

Ο Περιφερειακός Διευθυντής 
ΓΕΩΡΓΙΟΣ ΣΜΕΡΟΣ 






ΕΑΑΕΗΙΚΒ άΕϊίΟΕΡΑΤΙΑ 

ΝΟΜΟΣ «ΕΒΜΙλΧ Ανήκει οτην 5 2 */*<·'· /Γ απβφκσ η 

Ι^ΡΙΦΕΡΚΙλΕΚ &ΙΟΧΚΚΧΚ τον Πϊρ/κδΰ ΑιενΑυντή βεσκρωτί'χς 

ΑΙΒΤ8ΪΗΪ21 άΑΜΩΝ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Π-1043/94 (2) 

Ένταξη σε κατηγορίες και καθορισμός ορίων του οικισμού 

ΚΑΛΥΒΙΩΝ κοιν. Καλυβιών Επ. Γυθείου Ν. Λακωνίας 

με καθορισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 <·περί συστώσεως του 
Υπ. ΠΕ.ΧΩ.Δ.Ε,». 

2. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ.» και ειδικότερα τα άρθρα. 

3. Τις διατάξεις του Ν. 2218/94 - άρθρο 3 παραγ. 1 και 
άρθρα 30, 39. 

4. Τις διατάξεις του Ν. 2240/94 - άρθρα 5 και 6. 

5. Την υπ’ αριθμόν 15/2.4.95 Απόφαση του Ν.Σ. του Ν. 
Λακωνίας (ΦΕΚ 363Δ795) «Ψήφιση Οργανισμού Οργά¬ 
νωσης και λειτουργίας της Νομαρχιακής Αυτοδιοίκησης 
Λακωνίας». 

6. Το υπ’ αριθμόν Φ. 12/697/5.5.95 έγγραφο της Νο¬ 
μαρχιακής Αυτοδιοίκησης Λακωνίας. 

7. Τις διατάξεις του Ν.Δ. της 17.7.1923 «περί σχεδίων 
πόλεων». 

8. Τις διατάξεις του Ν. 1337/83, όπως τροποποιήθηκε 
με το Ν. 1512/85. 

9. Τις διατάξεις του Ν. 1577/85 «περί Γ.Ο.Κ.». 

10. Τις διατάξεις του Π.Δ. της 24.4.85 «περί τρόπου κα¬ 
θορισμού ορίων οικισμών της χώρας μέχρι 2.000 κατοί¬ 
κους, κατηγοριών αυτών και καθορισμού όρων και περιο¬ 
ρισμών δόμησης τους» όπως ισχύει σήμερα και τροποποι¬ 
ήθηκε με το από 14.2.87 Π.Δ. (ΦΕΚ 133Δ723 2.87) και 
το από 25,4.89 Π.Δ (ΦΕΚ 293Δ716.5.89). 

11. Τις προτάσεις των ιδιωτών μελετητών Μηχανικών, 
στους οποίους ανατέθηκε η σχετική μελέτη στα πλαίσια 
του προγράμματος των ανοικτών πόλεων, που αφορούν 
τον προσδιορισμό των ορίων του υπόψη οικισμού. 

12. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερόμενους μελε¬ 
τητές και τις υποδείξεις των σχετικών προδιαγραφών του 
Υπ. ΠΕ.ΧΩ.Δ.Ε. 

13. Τα πληθυσμιακά στοιχεία των δύο τελευταίων απο- 
γραφών του κράτους από την Ε.Σ.Υ.Ε. 

14. Την υπ’ αριθμό 5/1994 απόφαση (γνωμοδότηση για 
την παραπάνω μελέτη) του Κοιν. Συμβουλίου Καλυβιών 
ύστερα από την τήρηση της νόμιμης διαδικασίας. 

15. Το υπ’ αριθμό 156/20.2.91 έγγραφο της Δ/νσης 
Δασών Λακωνίας. 

16. Το υπ’ αριθμό 2988/11.9.91 έγγραφο της 5ης Εφο¬ 
ρείας Βυζαντινών Αρχαιοτήτων Σπάρτης. 

17. Το υπ' αριθμό 628/29.3.95 έγγραφο της Ε' Εφο¬ 
ρείας Προϊστορκών και κλασσικών Αρχαιοτήτων Σπάρτης. 

18. Την γνωμοδότηση του Συμβουλίου Χ.Ο.Π. του Νο¬ 
μού που λήφθηκε κατά την συνεδρία στις 10.4.1995 με 
αριθμό πράξης 6η, θέμα 13ο. 

19. Την γνωμοδότηση του Νομαρχιακού Συμβουλίου 
του Νομού με αριθμό απόφασης 54/95, αποφασίζουμε: 

1. Κατατάσσουμε τον οικιισμό ΚΑΛΥΒΙΑ της κοινότητας 
Καλυβιών στις κατηγορίες: 

α) ως προς την θέση στο χώρο: ούτε περιαστικός, ούτε 
παραλιακός ή τουριστικός. 


β) ως προς το βαθμό προστασίας: Ενδιαφέρων 
γ) ως προς την δυναμικότητα: Στάσιμος 
δ) ως προς το βαθμό διασποράς: Συνεκτικός 
ε) ως προς το μέγεθος: Μικρός 

2. Καθορίζουμε τα όρια του οικισμού Καλύβια της Κοι¬ 
νότητας Καλυβιών, Επ. Γυθείου με τα στοιχεία 1 έως 8, 
όπως αυτά φαίνονται στο συνοδευτικό της παρούσας σχε¬ 
διάγραμμα σε κλίμακα 1:5.000, που αποτελεί αναπόσπα¬ 
στο μέρος της απόφασης αυτής και συντάχθηκε με βάση 
τα στοιχεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς 
όρους και περιορισμούς δόμησης, για τον προαναφερό- 
μενο οικισμό: 

Α. Γ ενικοί όροι δόμησης: 

I. Μέσα στα όρια του οικισμού ισχύουν οι γενικοί όροι 
δόμησης που προβλέπονται από το Π.Δ. της 24.4.85 
(ΦΕΚ 181 Δ' της 3.5.85), όπως τροποποιήθηκε με το από 
14.2.87 Π.Δ. (ΦΕΚ 133 Δ' της 23.2.1987) και το από 
25.4.89 Π.Δ. (ΦΕΚ 293Δ716.5.89) και για τον οικισμό 
αυτό καθορίζουμε την κατά κανόνα αρτιότητα στα πεντα¬ 
κόσια (500) τ.μ. 

II. Κατά παρέκκλιση, μέσα στα όρια του οικισμού αυτού 
θεωρούνται άρτια τα οικόπεδα με άποιο εμβαδό είχαν στις 
3.5.1985, ημέρα δημοσίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε 
σύμφωνα με το από 24.4.85 Π.Δ. (ΦΕΚ 181Δ της 3.5.85 
προέκυψε ότι όλα τα κτίρια στον οικισμό είναι μονώροφα 
και διώροφα, όπως φαίνεται και στο αντίστοιχο δελτίο Αρ¬ 
χιτεκτονικής Αναγνώρισης και γι’ αυτό το λόγο, το μέγιστο 
επιτρεπόμενο ύψος των κτιρίων ορίζεται σε 7,50 μ. 

Επιτρέπεται η υπέρβαση του μεγίστου ανατρεπομένου 
ύψους μόνο για την κατασκευή στέγης, η οποία στο ανώ¬ 
τερο σημείο της δεν θα υπερβαίνει τα 2,00 μ. 

Β’ ΕΙΔΙΚΟΙ ΟΡΟΙ ΔΟΜΗΣΗΣ 
Καθορίζουμε ως ειδικούς όρους δόμησης όλες τις εν¬ 
δείξεις του δελτίου Αρχιτεκτονικής Αναγνώρισης, που συ¬ 
νοδεύει την παρούσα να αποτελεί αναπόσπαστο μέρος 
της, οι οποίες αναλυτικά περιγράφονται παρακάτω: 

α) Τα κτίσματα θα καλύπτονται με στέγη δίριχτη ή τε- 
τράριχτη με κλίση 25%, με προεξοχή 0,15μ. και χρήοη κε¬ 
ραμιδιών Βυζαντινού τύπου χρώματος κόκκινου. Επίσης 
είναι δυνατόν να καλύπτονται με πλάκα από οπλισμένο 
σκυρόδεμα με την προϋπόθεση ότι δεν θα υπάρχουν εξώ¬ 
στες και θα κατασκευάζεται περιμετρικά συμπαγές στη¬ 
θαίο μικρού ύψους. 

β) Όλες οι όψεις των κτιρίων θα έχουν χρωματισμό σπα¬ 
σμένο λευκό ή γκρίζο και θα διαμορφώνονται με πέτρα ή 
σοβά - κονίαμα 

γ) Στην κύρια όψη των οικοδομών μπορεί να διαμορφώ¬ 
νεται λιακωτό κτιστό με όλες τις πλευρές παραδοσιακής 
μορφής με αναλογία διαστάσεων 1:2 (όπου (2) διάσταση 
στην όψη του κτιρίου) και μέγιστες διαστάσεις 3,00 χ 6,00 
μέτρα. 

Οι εξωτερικές σκάλες θα κατασκευάζονται χτιστές με 
στηθαίο ουμπαγές και χρωματισμό τον αυτό με τις όψεις 
του κτιρίου. 

δ) Στο λιακωτό θα κατασκευάζεται στηθαίο ασφαλείας 
από κικλίδωμα μεταλλικό απλής μορφής χρωματισμένο 
γκρίζο ή κτιστό συμπαγές στηθαίο ομοιόμορφο με το κτί- 
ρκ). 

ε) Τα εξωτερικά ανοίγματα να μην υπερβαίνουν το 20% 
στις όψεις του ισογείου και το 20% στις όψεις του πρώτου 

οροφου 

οτ) Τα υπέρθυρα (πρέκια) να κατασκευάζονται οριζό¬ 
ντια ή ημικυκλικά από πέτρα γκρι ή από σοβά - κονίαμα 
χρώματος σπασμένου λευκού ομοιόμορφα με το κτίριο. 

ζ) Τα κουφώματα να είναι ξύλινα καρφωτά ή με καΐτια 
χρώματος πράσινου ή καφέ κεραμυδί ή μπλε. 

η) Η περίφραξη των γηπέδων θα γίνεται με μαντρότοιχο 
χαμηλό από πέτρα ή πεταχτό σοβά χρώματος γκρι. 

4. θα ασκείται έλεγχος θεμελίων σ' όλο τον οικισμό οπό 
την Ε' Εφορ. Προϊστ. και Κλασ. Αρχ. Σπάρτης. 

5. Κάλυψη Δαπάνης. 


Από τις διατάξεις αυτής της δαπάνης προκαλείται δα¬ 
πάνη σε βάρος του προϋπολογισμού της Κοινότητας Νεο- 
χωρίου το ύψος της οποίας δεν μπορεί να προσδιορισθεί. 

Η παρούσα απόφαση με την καρτέλα των ειδικών όρων 
δόμησης και το διάγραμμα κ.λπ. 1:5000, που τη συνοδεύ¬ 
ουν να δημοοιευθούν στην Εφημερίδα της Κυβερνή- 
σεως. 

Σπάρτη, 18 Οκτωβρίου 1995 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

Υπουργείο Χωροταξίας Οικιομου και Περιβάλλοντος 

ΔΙΕΥΘΥΝΣΗ ί'ΪΡΟΓΑίΙΑΣ 

Αριθ. ΤΓ1 6129 (3) 

Έγκριση ονοθεώρησης τμήματος ρυμοτομικού σχεδίου 
Δήμου Κ. Βούρλων Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους, όπως τροποποιήθηκε και 
συμπληρώθηκε μεταγενέστερα». 

2. Τις διατάξεις του Ν. 1337/1983 επέκταση των πολε- 
οδομικών σχεδίων, οικιστική ανάπτυξη και σχετικές ρυθμί¬ 
σεις. 

3. Τις διατάξεις του Π.Δ. 24/85 (ΦΕΚ 225/Δ785) μετα¬ 
βίβαση αρμοδιοτήτων στους Νομάρχες για έγκριση και 
τροποποίηση ρυμοτομικών σχεδίων και όρων και περιορι¬ 
σμών δόμησης αγροτικών οικισμών. 

4. Τις διατάξεις του Ν. 1577/85 «Γενικός Οικοδομικός 
Κανονισμός·». 

5. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

6. Τις διατάξεις του Α Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το αριθμ. 
1018/71 Ν. Δ/γμα (ΦΕΚ 220Α) και με την παρ 3 του άρ¬ 
θρου 34 του Ν. 1577/85 (ΦΕΚ 210Α ). 

7. Τις διατάξεις του Ν. 3200/55 «περί διοικητικής απο¬ 
κέντρωσης όπως τροποποιήθηκαν και συμπληρώθηκαν με 
το Ν.Δ. 532/70). 

8. Οι Νόμοι 2218/1994, 2240/1994 περί Νομαρχιακής 
Αυτοδιοίκησης κ.λπ. και 3492/2.2.95 διαπιστωτική πράξη 
λειτουργίας της Νομ. Αυτ/σης Φθ/δας καθώς και ο Οργα¬ 
νισμός Εσωτερικής Λειτουργίας της Ν.Α. Φθ/δας ΦΕΚ 


376/5.5.95. 

9. Η αριθμ. ΤΠ 2028/95 εισήγηση της Υπηρεσίας. 

10. Η αριθμ. 22/216/94 Απόφαση Δημοτικού Συμβου¬ 
λίου Κ. Βούρλων. 

11. Το αριθμ. 10/95 θέμα 11 ον πρακτικό ΣΧΟΠ Ν. Φθ/ 
δας, αποφασίζουμε; 

Την έγκριση αναθεώρησης του Τμήματος που περι¬ 
κλείεται από τα Ο.Τ. 6-7-8 το οποίο είχε εξαιρεθεί από 
την αριθμ. Τ.Π. 5190/94 Απόφαση Νομάρχη Φθ/δας 
«περί αναθεώρησης ρυμοτομικού σχεδίου Δήμου Κ. 
Βούρλων», όπως φαίνεται στο συνημμένο διάγραμμα ήτοι: 

1 Διατήρηση της οδού Βαλαωρίτου με πλάτος 12,00 
μέτρα και με πρασιές εκατέρωθεν 5,00 μέτρα καθόλο το 
μήκος. 

2. Κατάργηση πρασιάς επί του τμήματος που αφορά την 
τροποποίηση επί της παλαιός Εθνικής οδού Αταλάντης - 
Λαμίας. 

3. Μείωση πρασιάς επί του τμήματος της οδού Λεωνίδα 
από 5,00 μ. σε 3,00 μέτρα. 

Για το υπόλοιπο τμήμα του σχεδίου ισχύει η ΤΠ 5190/9 4 
απόφαση Νομάρχη Φθ/δας (ΦΕΚ 1216/Δ794). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κ. Βούρ¬ 
λων το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Λαμία, 16 Οκτωβρίου 1995 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

